THANI วิ่งต่อ 4% โบรกฯ ชูท็อปพิคกลุ่ม พร้อมปรับกำไรปี 63-65 เพิ่ม
THANI วิ่งต่อ 4% โบรกฯ ชูท็อปพิคกลุ่ม พร้อมปรับกำไรปี 63-65 เพิ่ม ล่าสุดอยู่ที่ 3.70 บาท บวก 0.14 บาท หรือ 3.93% มูลค่าซื้อขาย 107.45 ล้านบาท
THANI วิ่งต่อ 4% โบรกฯ ชูท็อปพิคกลุ่ม พร้อมปรับกำไรปี 63-65 เพิ่ม ล่าสุดอยู่ที่ 3.70 บาท บวก 0.14 บาท หรือ 3.93% มูลค่าซื้อขาย 107.45 ล้านบาท
27 ส.ค. 2563

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 10.30 น. อยู่ที่ 3.70 บาท บวก 0.14 บาท หรือ 3.93% สูงสุดที่ 3.74 บาท ต่ำสุดที่ 3.58 บาท ด้วยมูลค่าซื้อขาย 107.45 ล้านบาท

โดย บล.ฟินันเซีย ไซรัส ระบุในบทวิเคราะห์วันนี้ (27ส.ค.63) ว่า THANI ผ่านจุดต่ำสุดไปแล้วในไตรมาส 2/63 และเชื่อว่าสินเชื่อจะกลับมาโตสูงในปี 2564 ระยะสั้นได้แรงหนุนจากต้นทุนทางการเงินและการตั้งสำรองที่ลดลงในครึ่งหลังปี 2563 เพราะมีลูกค้าเพียง 10% ที่ต้องการความช่วยเหลือต่อ
ในขณะที่ 90% ของลูกค้า (13% ของพอร์ตสินเชื่อทั้งหมด) ที่พักชำระหนี้ตามมาตรการของธปท.กลับมาชำระหนี้เป็นปกติแล้ว เงินจากการเพิ่มทุน 1.9 พันลบ.จะช่วยลด D/E ลงเหลือ 4 เท่าจาก 5.6 เท่า ลดความผันผวนของต้นทุนทางการเงินและรองรับการปล่อยสินเชื่อในอนาคต ปรับกำไรปี 2563 – 2565 ขึ้น 11%, 9%, 11% เป็น -10%, +13%, +11% Y-Y ตามลำดับ ให้ราคาเป้ามาย 3.80 บาท เพิ่ม THANI เป็น Top pick ของกลุ่มไฟแนนซ์ร่วมกับ MTC